钦定古今图书集成/明伦汇编/官常典/第466卷 > 垣崇祖
## 钦定古今图书集成/明伦汇编/官常典/第466卷 > 垣崇祖

按《南齐书》本传，“崇祖字敬远，下邳人也。族姓豪彊。石
虎世自略阳徙之于邺。曾祖敞，为慕容德伪吏部尚
书。祖苗，宋武征广固，率部曲归降，仍家下邳，官至龙
骧将军、汝南新蔡太守。父询之，积射将军。宋孝武世，
死事，赠冀州刺史。崇祖年十四，有干略，伯父豫州刺
史护之谓门宗曰：‘此儿必大成吾门，汝等不及也’。刺”
史刘道隆辟为主簿，厚遇之。除新安王国上将军。景
和世，道隆求出为梁州，启转崇祖为义阳王征北行
参军，与道隆同行，使还下邳召募。明帝立，道隆被诛。
薛安都反，明帝遣张永、沈攸之北讨，安都使将裴祖
隆、李世雄据下邳，祖隆引崇祖共拒战。会青州援军
主刘弥之背逆归降，祖隆士众沮败，崇祖与亲近数
十人夜救祖隆，与俱走还彭城。卤既陷徐州，崇祖仍
为卤将，游兵琅邪闲，不复归。卤不能制，密遣人于彭
城迎母，欲南奔。事觉，卤执其母为质。崇祖妹夫皇甫
肃兄妇薛安都之女，故卤信之。肃仍将家属及崇祖
母奔朐山，崇祖因将部曲据之，遣使归命。太祖在淮
阴，板为胊山戍主，送其母还京师，明帝纳之。朐山边
海孤险，人情未安，崇祖常浮舟舸于水侧，有急得以
入海。军将得罪亡叛，具以告卤。卤伪圂城都将，东徐
州刺史、成固公。始得青州，闻叛者说，遣步骑二万袭
崇祖，屯洛要，去朐山城二十里。崇祖出，送客未归，城
中惊恐，皆下船欲去。崇祖还，谓腹心曰：“贼比拟来，本
非大举，政是承信一说，易遣诳之。今若得百馀人还，
事必济矣。但人情一骇，不可敛集。卿等可急去此二
里外，大叫而来，唱艾塘义人已得破卤，须戍军速往
相助逐退。”船中人果喜，争上岸。崇祖引入据城，遣羸
弱入岛，令人持两炬火，登山鼓叫卤。参骑谓其军备
甚盛，乃退。崇祖启明帝曰：“淮北士民，力屈安都南向
之心，日夜以冀。崇祖父伯并为淮北州郡，门族布在
北边，百姓所信，一朝啸咤，事功可立，名位尚轻，不足
威众。乞假名号，以示远近。”明帝以为辅国将军、北琅
邪兰陵二都太守。亡命司马。从之，谋袭郡，崇祖讨捕
斩之。数陈计筭，欲克复淮北。时卤声当寇淮南，明帝
以问崇祖，崇祖因启宜以轻兵深入，出其不意，进可
立不世之勋，退可绝其窥窬之患。帝许之。崇祖将数
百人入卤界七百里，据南城固蒙山，扇动郡县。卤率
大众攻之。其别将梁湛母在卤，卤执其母，使湛告部
曲曰：“大军已去，独住何为？”于是众情离阻，一时奔退。
崇祖谓左右曰：“今若俱退，必不获免。”乃住后力战，大
败追者而归。以久劳封下邳县子。泰豫九年，行徐州
事，徙戍龙沮，在朐山南，崇祖启断水清平地，以绝卤
马。帝以问刘怀珍，云可立。崇祖率将吏塞之，未成，卤
主谓伪彭城镇将平阳公曰：“龙沮若立，国之耻也。以
死争之。”数万骑掩至，崇祖马槊陷阵，不能抗，乃筑城
自守。会天雨十馀日，卤乃退，龙沮竟不立。历盱眙、平
阳、东海三郡太守，将军如故。转邵陵王南中郎司马，
复为东海太守。初，崇祖遇太祖于淮阴，太祖以其武
勇，善待之。崇祖谓皇甫肃曰：“此真吾君也，吾今逢主
矣，所谓千载一时。”遂密布诚节。元徽末，太祖忧虑，令
崇祖受旨，即以家口托皇甫肃，勒数百人将入魏界，
更听后旨。会苍梧废，太祖召崇祖领部曲还都，除游
击将军。沈攸之事平，以崇祖为持节、督兖青冀三州
诸军事，累迁冠军将军、兖州刺史。太祖践祚，谓崇祖
曰：“我新有天下，拓跋不识运命，必当动其蚁众，以送
刘昶为辞。贼之所冲，必在寿春，能制此寇，非卿莫可。”
徙为使持节、监豫司二州诸军事、豫州刺史，将军如
故。封望蔡县侯，七百户。建元二年，魏遣伪梁王郁豆
眷及刘昶马步号二十万，寇寿春。崇祖召文武议曰：
“贼众我寡，当用奇以制之，当修外城以待敌。城既广
阔，非水不固。今欲堰肥水却淹，为三面之险，诸君意
如何？”众曰：“昔佛狸侵境，宋南平王士卒完盛，以郭大
难守，退保内城。今日之事，十倍于前。古来相承，不筑
肥堰，皆以地形不便，积水无用故也。若必行之，恐非
事宜。”崇祖曰：“卿见其一，不识其二。若舍外城，贼必据
之。外修楼橹，内筑长围，四周无碍，表里受敌，此坐自
为擒。守郭筑堰，是吾不谏之策也。”乃于城西北立堰，

此堰，见堑狭城小，谓一往可克，当以蚁附攻之，放水
一激，急逾三峡，事穷奔透，自然沈溺，此岂非小劳而
大利邪！”卤众由西道集堰南，分军东路内，薄攻小城。
崇祖著白纱帽，肩轝上城，手自转式，至日晡时，决《小
史埭》，水势奔下，魏攻城之众漂坠堑中，人马溺死数
千人，众皆退走。初，崇祖在淮阴，见上便自比韩信、白
起咸不信，唯上独许之，崇祖再拜奉旨。及《破魏启》至，
上谓朝臣曰：“崇祖许为我制魏，果如其言，其恒自拟
韩白，今真其人也。”进为都督，号平西将军，增封为千
五百户。崇祖闻陈显达、李安民皆增给军仪，启上求
鼓吹、横吹。上敕曰：“韩白何可不与众异！”给鼓吹一部。
崇祖虑魏复寇淮北，启徙下蔡戍于淮东。其冬，魏果
欲攻下蔡，既闻内徙，乃扬声平除故城，众疑魏当于
故城立戍，崇祖曰：“下蔡去镇咫尺，魏岂敢置戍？实欲
除此故城，政恐奔走，杀之不尽耳。”魏军果夷掘下蔡
城，崇祖自率众渡淮与战，大破之，追奔数十里，杀获
千计。上遣使入关，参魏消息，还，敕崇祖曰：“卿视吾是
守江东而已邪？所少者食，卿但努力营田，自然平殄
残丑。”敕崇祖修治苟陂田。世祖即位，征为散骑常侍、
左卫将军。俄诏留本任，加号安西，仍迁五兵尚书，领
骁骑将军。初，豫章王有盛宠，世祖在东宫，崇祖不自
附结。及破魏，诏使还朝，与共密议。世祖疑之，曲加礼
待。酒后，谓崇祖曰：“世间流言，我已豁诸怀抱，自今以
后，富贵见付也。”崇祖拜谢。崇祖去后，上复遣荀伯玉
口敕以边事受旨夜发，不得辞东宫。世祖以崇祖心
诚不实，衔之。太祖崩，虑崇祖为异，便令内转。永明元
年四月九日，诏曰：“垣崇祖凶诟险躁，少无行业。昔因
军国多虞，采其一夫之用。大运光启，频烦升擢，溪壑
靡厌，浸以”弥广。去岁在西，连谋境外，无君之心，已彰
遐迩。特加遵养，庶或悛革。而猜贰滋甚，志兴乱阶。随
与荀伯玉驱令不逞，窥窬非觊，构扇边荒，互为表里。
宁朔将军孙景育究悉奸计，具以启闻，“除恶务本，刑
兹罔赦，便可收掩”，肃明宪辟。死时年四十四。